U-I-73/14
Natisni
Opravilna št.:
U-I-73/14
Datum odločitve:
25. 4. 2014
ECLI:
ECLI:SI:USRS:2014:U.I.73.14
Akt:
Zakon o socialno varstvenih prejemkih (Uradni list RS, št. 61/10, 40/11, 14/13 in 99/13) (ZSVarPre)
 Zakon o davku na nepremičnine (Uradni list RS, št. 101/13) (ZDavNepr)
Stvarnopravni zakonik (Uradni list RS, št. 87/02 in 91/13) (SPZ)
Izrek:
Pobuda za začetek postopka za oceno ustavnosti Zakona o socialno varstvenih prejemkih (Uradni list RS, št. 61/10, 40/11, 14/13 in 99/13), Zakona o davku na nepremičnine (Uradni list RS, št. 101/13) in Stvarnopravnega zakonika (Uradni list RS, št. 87/02 in 91/13) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Alojz Guček, Polzela
Datum vloge:
26. 3. 2014
Vrsta odločitve:
sklep
Vrsta rešitve:
zavrženje
Dokument:
US30410
Dokument v PDF obliki:
U-I-73-14.pdf
138 KB
Prenesite datoteko
U-I-73/14-8
25. 4. 2014
SKLEP
Ustavno sodišče je v postopku za preizkus pobude Alojza Gučka, Polzela, na seji 25. aprila 2014
sklenilo:
Pobuda za začetek postopka za oceno ustavnosti Zakona o socialno varstvenih prejemkih (Uradni list RS, št. 61/10, 40/11, 14/13 in 99/13), Zakona o davku na nepremičnine (Uradni list RS, št. 101/13) in Stvarnopravnega zakonika (Uradni list RS, št. 87/02 in 91/13) se zavrže.
OBRAZLOŽITEV
1. Pobudnik izpodbija v izreku tega sklepa navedene predpise. Izpodbijani zakoni naj bi bili krivični, v neskladju z načelom socialne države (2. člen Ustave) in načelom enakosti pred zakonom iz 14. člena Ustave.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Zakon o socialno varstvenih prejemkih (ZSVarPre) in Stvarnopravni zakonik (SPZ) ne učinkujeta neposredno. Zoper odločbo o pravici do denarne socialne pomoči je dovoljena pritožba. Po izčrpanju pravnih sredstev pred upravnimi organi pa je mogoče sprožiti socialni spor pred Delovnim in socialnim sodiščem v Ljubljani. Spori, povezani s pridobitvijo lastninske pravice (tudi spori glede priposestvovanja), ter spori glede motenja posesti se razrešujejo pred sodišči splošne pristojnosti (okrajna oziroma okrožna sodišča). V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijanih predpisov. Zato je Ustavno sodišče njegovo pobudo zavrglo.
4. Ustavno sodišče je z odločbo št. U-I-313/13 z dne 21. 3. 2014 (Uradni list RS, št. 22/14) razveljavilo Zakon o davku na nepremičnine (v nadaljevanju ZDavNepr). Pobudnik zato ne izkazuje pravnega interesa za začetek postopka za oceno ustavnosti ZDavNepr. Ustavno sodišče je zato njegovo pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik